**ÎNFLORIT-AU ÎN MINE...**

*Alexandrescu Oana-Adriana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Deschisu-mi-am ochii spre tainele lumii

Vădit îmbătată de dorința de-a crede

Că mintea mi-e templul înălțat rațiunii

Și trupul carcasa pentru sufletu-mi verde..

Înflorit-au în mine pasiuni,sentimente..

Creându-mi iluzia unei vieți pământene

Am făcut imprudența de-a le crede perfecte..

Iar acum deznădejdea mă obligă-a mă teme!

Înflorit-au în mine chiar și tragice visuri

Le-am lăsat să se sfarme devenind realitate

Am băut din căușul vieții celei cu lipsuri

Și-am lăsat să-nflorească teama clipei..de moarte!

Pân-atunci mă prefac a-nțelege că-mi pasă

De iubirea și grija..aruncate-n neștire

De o forță Supremă..care astăzi ne lasă

Să-nflorim o secundă...în eterna trăire!

13.05.2017

de Oana Adriana Alexandrescu

Focșani.